กินยาคุมมา5ปี แล้ว ตอนี้หยุดกินไปสองเดือนแล้ว เดือนแรกที่หยุดไปก็มาปกติ เดือนที่สองยังไม่มา รู้สึกกังวล เดือนที่แล้วมาวันที่28 มิถุนา นี่28กรกฎาคม ผ่านไป1วัน ยังไม่มา คิดมากไปเองมั้ยค่ะ แต่มีอะไรกับแฟนใส่ถุงยางป่องกันตลอดค่ะ
สวัสดีค่ะ ประจำเดือนที่จัดว่ามาช้าคือมาช้ากว่า 35 วันนับจากรอบเดือนครั้งก่อน มีสาเหตุจาก-ตั้งครรภ์-มีความผิดปกติของการสร้างฮอร์โมนจากรังไข่ หรือมีถุงน้ำในรังไข่-โรคไทรอยด์-ความเครียด การทำงานหนัก พักผ่อนน้อย-มีพังผืดในมดลูกหากใส่ถุงยางอนามัยตลอดการมีเพศสัมพันธ์ ไม่ขาด ไม่รั่ว โอกาสตั้งครรภ์น้อยกว่า 2%สามารถซื้อชุดตรวจการตั้งครรภ์มาตรวจเองเบื้องต้นได้ หากซื้อที่ตรวจการตั้งครรภ์มาตรวจเองแล้วให้ผลลบแต่ประจำเดือนยังไม่มา แนะนำไปตรวจยืนยันที่รพ. แพทย์อาจตรวจฮอร์โมนของหญิงตั้งครรภ์ในเลือด ร่วมกับอัลตราซาวน์หน้าท้องดูเพื่อหาสาเหตุอื่นๆที่เป็นไปได้ค่ะ